**Zmluva o prenájme tlačiarenských zariadení,**

**ich servise, údržbe a poskytovaní ďalších s tým spojených služieb**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej ako „**zmluva**“)

medzi zmluvnými stranami:

**Poskytovateľ:**

**..........................................................................**

so sídlom: ..........................................................

IČO: ..............................

DIČ: ..............................

bankové spojenie: ........................

číslo účtu: ......................

v zast.: ..............................................

zapísaný v ....................................................................

(ďalej ako „**poskytovateľ**“ alebo „**prenajímateľ**“)

a

**Odberateľ:**

**Banskobystrický samosprávny kraj**

so sídlom: Námestie SNP 23, 974 01 Banská Bystrica

IČO: 37 828 100

DIČ: 2021627333

bankové spojenie: Štátna pokladnica

číslo účtu: SK92 8180 0000 0070 0038 9679

v zast.: Ing. Jánom Lunterom, predsedom BBSK

(ďalej len „**odberateľ**“ alebo „**nájomca**“ a spolu s poskytovateľom/prenajímateľom ďalej ako „**zmluvné strany**“)

## Čl. 1. Predmet zmluvy

1. Predmetom tejto zmluvy je záväzok poskytovateľa podľa podmienok dohodnutých touto zmluvou poskytnúť odberateľovi do dočasného užívania nové zariadenia uvedené v prílohe č. 1 tejto zmluvy, ako aj záväzok poskytovateľa poskytovať nájomcovi servis a údržbu týchto zariadení uvedených v prílohe č. 1 tejto zmluvy (ďalej ako „**zariadenia**“ alebo „**zariadenie**“), spolu s dodávkou spotrebného materiálu pre tieto zariadenia (s výnimkou kancelárskych potrieb, ako napr. papier, spinky a pod.), a ďalšie služby v rozsahu a za podmienok popísaných v tejto zmluve a vo Všeobecných podmienkach zmluvy (viď. príloha č. 2 tejto zmluvy), ktoré sú neoddeliteľnou súčasťou tejto zmluvy (ďalej ako „**predmet zmluvy**“).
2. Odberateľ sa zaväzuje primerane spolupracovať s poskytovateľom na čo najlepšom naplnení predmetu tejto zmluvy, ako aj uhradiť poskytovateľovi za plnenie predmetu tejto zmluvy všetky platby vyplývajúce z tejto zmluvy riadne a včas.

## Čl. 2. Trvanie zmluvy

1. Zmluvné strany sa dohodli, že táto zmluva sa uzatvára na obdobie 36 mesiacov odo dňa nadobudnutia účinnosti tejto zmluvy.
2. Zmluva môže byť pred uplynutím doby, na ktorú bola uzatvorená, predčasne ukončená aj dohodou zmluvných strán alebo jej výpoveďou, prípadne odstúpením.
3. Zmluva môže byť ukončená jej písomnou výpoveďou niektorej zmluvnej strany, a to aj bez udania dôvodu, s deväťdesiatdňovou výpovednou lehotou, ktorá začne plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
4. Túto zmluvu môže ktorákoľvek zo zmluvných strán ukončiť aj doručením písomného odstúpenia od tejto zmluvy druhej zmluvnej strane, ak sa druhá zmluvná strana dopustí podstatného porušenia niektorej jej zmluvnej povinnosti. Podstatným porušením zmluvných povinností zo strany poskytovateľa sa rozumie porušenie akýchkoľvek jeho zmluvných povinností vyplývajúcich z predmetu tejto zmluvy. Podstatným porušením zmluvných povinností zo strany odberateľa sa rozumie porušenie jeho zmluvnej povinnosti uhradiť oprávnene vystavenú faktúru riadne a včas, ak takémuto omeškaniu dôjde aspoň dvakrát po sebe a doba omeškania presiahne v súhrne 30 dní.
5. Zmluvné strany sa dohodli, že účinky odstúpenia od tejto zmluvy nastávajú až momentom odstúpenia od tejto zmluvy (*ex nunc*) v súlade s ust. § 351 ods. 1 zákona č. 513 /1991 Zb. Obchodného zákonníka v znení neskorších predpisov.

## Čl. 3. Rozsah predmetu zmluvy

1. Zmluvné strany sa dohodli, že za predmet tejto zmluvy, resp. za servis zariadení, ich údržbu a ďalšie služby (uvedené v čl. 1 ods. 1 zmluvy) sa pre účely tejto zmluvy považuje doprava zariadenia, inštalácia zariadenia, zaškolenie obsluhy, udržiavanie zariadenia v prevádzkovom stave, dodávka spotrebného materiálu (s výnimkou kancelárskych potrieb, ako je napr. papier, spinky a pod.), ak je k zariadeniu pripojené finišovacie zariadenie.
2. Rozsah služieb vrátane ceny/odplaty je špecifikovaný aj v prílohe č. 1, ako aj vo Všeobecných podmienkach zmluvy – príloha č. 2.

## Čl. 4. Odplata za predmet zmluvy a platové podmienky

1. Zmluvné strany sa dohodli, že odplata za predmet tejto zmluvy, resp. za záväzok poskytovateľa špecifikovaný v článku 1. ods. 1 tejto zmluvy (predmet tejto zmluvy) sa rozdeľuje na:
2. platby za prenájom zariadení (ktoré zahŕňajú aj servis zariadení, ich údržbu a ďalšie služby podľa tejto zmluvy) a
3. platby za vyúčtovanie strán vyrobených na zariadeniach,

ktorých výška je upravená v prílohe č. 1 tejto zmluvy.

1. Pravidelné platby za prenájom zariadení bude poskytovateľ odberateľovi fakturovať raz za mesiac.
2. Platby za vyúčtovanie strán vyrobených na zariadeniach bude poskytovateľ odberateľovi fakturovať raz za tri mesiace.
3. Odberateľ sa zaväzuje zaplatiť faktúry poskytovateľa v termíne ich splatnosti, ktorý nebude kratší ako 15 dní odo dňa doručenia faktúry odberateľovi.
4. Poskytovateľ sa zaväzuje, že faktúry ním vystavené na základe tejto zmluvu budú spĺňať všetky náležitosti daňového dokladu v zmysle platných právnych predpisov, v opačnom prípade bude odberateľ oprávnený vrátiť takto (chybne) vystavenú faktúru na prepracovanie poskytovateľovi, pričom po túto dobu odberateľovi lehota splatnosti faktúry neplynie, nová lehota splatnosti faktúry mu začne plynúť až po doručení opravenej faktúry spĺňajúcej všetky náležitosti daňového dokladu v zmysle platných právnych predpisov.

## Čl. 5. Niektoré zmluvné dojednania

1. Ak má poskytovateľom odberateľovi poskytnuté zariadenie na základe tejto zmluvy, vady, pre ktoré ho nemožno riadne užívať alebo ktoré také užívanie sťažujú, má odberateľ právo, aby mu poskytovateľ poskytol iná vec slúžiaca tomu istému účelu. Okrem toho má právo na odpustenie odplaty alebo na primeranú zľavu z odplaty za dobu, po ktorú nemohol zariadenie pre jeho vadu riadne užívať buď vôbec, alebo len za sťažených podmienok. Právo na odpustenie alebo na zľavu z odplaty sa musí uplatniť u poskytovateľa najneskôr do konca doby, na ktorú bola táto zmluva uzatvorená.
2. Za opotrebenie zariadení poskytnutých na základe tejto zmluvy, ktoré je spôsobené ich riadnym užívaním odberateľ nezodpovedá.

## Čl. 6. Záverečné ustanovenia

1. Táto zmluva nadobúda platnosť dňom jej podpisu oboma zmluvným stranami a účinnosť dňom nasledujúcim po dni jej zverejnenia na webovom sídle odberateľa/nájomcu v súlade s § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Akékoľvek zmeny tejto zmluvy sú platné len v písomnej forme formou dodatkov, po ich odsúhlasení a podpísaní oboma zmluvnými stranami.
3. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.
4. Zmluvné strany sa dohodli, že práva a povinnosti vyplývajúce z tejto zmluvy, ktoré nie sú výslovne upravené v tejto zmluve sa budú prednostne riadiť ustanoveniami zákona č. 513/1991 Zb. Obchodného zákonníka v znení neskorších predpisov.
5. Zmluvné strany prehlasujú, že budú spolupracovať tak, aby bol predmet zmluvy splnený v čo najlepšej možnej miere. Za týmto účelom sa budú zmluvné strany bez zbytočného odkladu vzájomne informovať o všetkých okolnostiach, ktoré by bránili riadnemu splneniu predmetu zmluvy.
6. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
7. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
8. Táto Zmluva sa vyhotovuje v štyroch rovnopisoch, dva rovnopisy pre každú zmluvnú stranu.
9. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.
11. Neoddeliteľnou súčasťou tejto zmluvy sú jej nasledovné prílohy č. 1, 2 a 3:

Príloha č. 1 - Zoznam zariadení a rozsah služieb

Príloha č. 2 - Všeobecné podmienky zmluvy

Príloha č. 3 – Opis predmetu zákazky

V ..................., dňa ...................... V Banskej Bystrici, dňa ......................

Poskytovateľ: Odberateľ:

Za ................................................... Za Banskobystrický samosprávny kraj

 ..................................................... .......................................................

 Ing. Ján Lunter,

 predseda Banskobystrického samosprávneho kraja

Príloha č. 1 Zoznam zariadení a rozsah služieb

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| P.č. | Zariadenie | Merná jednotka | Umiestnenie | Celková dĺžka prenájmu | Platnosť prenájmu do | Zodpovedná osoba za nájomcu | Mesačný paušál za prenájom zariadenia bez DPH | Mesačný paušál za prenájom zariadenia s DPH | Predplatené strany  | Cena ČB A4 nad paušál bez DPH | Cena ČB A4 nad paušál s DPH | Cena farba A4 nad paušál bez DPH | Cena farba A4 nad paušál s DPH |
| 1. |  | ks | chodba | 36 |  | Branislav Diško |  |  | 0 |  |  |  |  |
| 2. |  | ks | chodba | 36 |  | Branislav Diško |  |  | 0 |  |  |  |  |
| 3. |  | ks | chodba | 36 |  | Branislav Diško |  |  | 0 |  |  |  |  |
| **Celková cena spolu** |  |  | - |  |  |  |  |

|  |  |  |
| --- | --- | --- |
| Popis položky | Cena EUR bez DPH | Cena EUR s DPH |
| **Celková cena spolu za prenájom tlačiarenských zariadení a s ním spojených služieb na 1 rok** |  |  |

|  |  |  |
| --- | --- | --- |
| Popis položky | Cena EUR bez DPH | Cena EUR s DPH |
| **Celková cena spolu za prenájom tlačiarenských zariadení a s ním spojených služieb na 3 roky** |  |  |

V ..................., dňa ...................... V Banskej Bystrici, dňa ......................

**Poskytovateľ/Prenajímateľ: Odberateľ/Nájomca:**

**Za ................................................... Za Banskobystrický samosprávny kraj**

..................................................... .......................................................

 Ing. Ján Lunter, predseda Banskobystrického samosprávneho kraja

Príloha č. 2 – Všeobecné podmienky zmluvy (ďalej „VPZ“)

Prenájom zariadení, ich servis, údržbu a poskytovanie ďalších s tým spojených služieb:

1) Vymedzenie obsahu, pojmov, práv a povinností zmluvných strán

Tieto VPZ upravujú zmluvný vzťah medzi poskytovateľom/prenajímateľom a odberateľom/nájomcom a sú súčasťou Zmluvy. Ustanovenia zmluvy majú prednosť pred ustanoveniami týchto VPZ.

1.1 Stranou sa pre účely zmluvy rozumie jednostranný výtlačok/kópia do formátu A4. Formáty väčšie ako A4 sa počítajú ako dva výtlačky A4, formáty menšie ako A4 sa počítajú ako formát A4, pokiaľ nie je stanovené v zmluve inak. Prejazdom sa pre účely tejto zmluvy rozumie jednostranný výtlačok/kópia ľubovoľného formátu (okrem bannerovej tlače). Obojstranná tlač sa počíta ako dva jednostranné výtlačky rovnakého formátu..

1.2 Poskytovateľ bude vykonávať servis v mieste inštalácie zariadenia poskytovaním opráv, dodávkou a montážou náhradných dielov, pravidelnej údržby, výmenou, prevádzkou opotrebiteľných náhradných dielov a zabezpečením dostatočných zásob spotrebného materiálu pre toto zariadenie. Poskytovateľ je povinný na svoje náklady zabezpečiť odber a ekologickú likvidáciu spotrebného materiálu (s výnimkou kancelárskych potrieb, ako je napr. papier, spinky a pod.).

1.3 Opravy a pravidelná údržba zahŕňa kontrolu, prispôsobenie, prácu, cestovné náklady, opravu zariadenia a poskytovanie náhradných dielov zariadení a spotrebného materiálu (s výnimkou kancelárskych potrieb, ako je napr. papier, spinky a pod.).

1.4 Poskytovateľ má právo odmietnuť vykonanie servisných výkonov, ak umiestnenie zariadenia vykonanie týchto prác znemožňuje.

1.5 Ak odberateľ nemá predplatenú službu diaľkovej diagnostiky poskytovanie akýchkoľvek služieb servisu, údržby a pravidelnej údržby zariadenia bude zahájené na základe telefonického alebo e-mailového nahlásenia /prípadne aj cez webové rozhranie/ požiadavky na servisný zásah odberateľom na zákaznícke centrum poskytovateľa, na tel. č. xxxxxxxxxx alebo na email xxxxxxxxxxxx. Ohlásenie musí obsahovať popis požiadavky/závady a označenie zariadenia, v opačnom prípade nie je poskytovateľ povinný poskytnúť služby servisu a údržby. Pracovisko zákazníckeho centra je k dispozícii v po - pia v čase od xxxx do xxxx.

1.6 Odberateľ sa zaväzuje nahlásiť poskytovateľovi odčítanie stavu počítadla v ktorýkoľvek pracovný deň počas pracovnej doby (úradných hodín), keď ho o to poskytovateľ vopred požiada. Ak tak odberateľ neurobí, bude mu poskytovateľ fakturovať priemerný počet výstupov z predchádzajúceho obdobia. Keď poskytovateľ následne od odberateľa dostane odčítanie stavu počítadla, poskytovateľ upraví výšku odhadnutej fakturovanej sumy v ďalšej faktúre. Ak má odberateľ dohodnutú službu diaľkovej diagnostiky vykoná sa odpočet počítadiel automaticky v potrebnom čase.

1.7 Prenajímateľ garantuje nástup na servisný zásah do 16 pracovných hodín po nahlásení poruchy na zákaznícke centrum.

1.8 Poskytovateľom poskytnutý spotrebný materiál (s výnimkou kancelárskych potrieb, ako je napr. papier, spinky a pod.), je odberateľ oprávnený používať iba na zariadenie, na ktoré sa vzťahuje táto zmluva. Všetok dodaný spotrebný materiál je až do jeho zaplatenia alebo vrátenia majetkom poskytovateľa /výhrada vlastníctva/. Výhrada vlastníctva sa nevzťahuje na použitý alebo znehodnotený spotrebný materiál /odpad/. Spotrebný materiál dodaný nad rámec dohodnutého množstva podlieha vyúčtovaniu.

1.9 Náhradné diely použité poskytovateľom budú v dobrom technickom stave.

1.10 Poskytovateľ bude v priestoroch odberateľa dodržiavať všetky interné prevádzkové predpisy a pokyny odberateľa, s ktorými ho odberateľ preukázateľne oboznámi.

1.11 Poskytovateľ je oprávnený kedykoľvek pri zjavnom poškodení zariadenia, zníženia jeho úžitkových vlastností nad rámec obvyklého prevádzkového opotrebenia, hlavne v dôsledku nesprávnej obsluhy, použitia materiálov nedodaných poskytovateľom, vonkajšieho násilia a pod. požadovať náhradu nákladov na uvedené zariadenie do náležitého bezchybného stavu.

 1.12 Poskytovateľ nezodpovedá za škodu, obchodnú stratu ani ušlý zisk, ktoré odberateľovi alebo jeho právnemu nástupcovi vznikli pôsobením vyššej moci (vojna, sabotáž, rebélia, explózia alebo jej hrozba, prírodná katastrofa, oheň, štrajk a pod.), zvýšením prevádzkových nákladov, prerušením prevádzky, stratou výkonu zariadenia, stratou uložených údajov a z ďalších podobných príčin, ktoré nezavinil poskytovateľ, alebo ak odberateľ požaduje výstupy, ktoré sú v rozpore s technickými možnosťami stroja uvedené výrobcom. Odberateľ nie je oprávnený požadovať od poskytovateľa ani náhradu spotrebného materiálu.

1.13 Odberateľ je povinný uhrádzať dohodnuté platby včas a v plnej výške. Termíny jednotlivých platieb sú stanovené v daňovom doklade/faktúre. Odberateľ je povinný poukazovať splátky a iné platby tak, aby boli v deň splatnosti k dispozícii na účte poskytovateľa. Odberateľ je povinný platby identifikovať variabilným symbolom, ktorý je uvedený na faktúre.

1.14 Odberateľ nie je oprávnený platby pozastavovať, znižovať alebo započítavať.

1.15 Odberateľ sa zaväzuje umožniť v rámci bežnej pracovnej doby pracovníkom poskytovateľa prístup k zariadeniu za účelom servisných zásahov a overenia jeho technického stavu.

1.16 Odberateľ sa zaväzuje pri prevádzke zariadenia používať výhradne spotrebný materiál, poskytnutý poskytovateľom, s výnimkou papiera a iných tlačových médií (samolepiace fólie, štítky a pod.). Odberateľ zodpovedá za poškodenie zariadenia v prípade, ak použil iný, než poskytovateľom poskytnutý alebo poskytovateľom alebo výrobcom zariadenia odporučený papier/tlačové médium, alebo iný spotrebný materiál. Použitie neodporučeného spotrebného materiálu sa považuje za vážne porušenie zmluvných podmienok.

1.17 Odberateľ zodpovedá za škodu, ktorá vznikla v dôsledku manipulácie so zariadením v rozpore s návodom na použitie.

1.18 Systémom sa rozumie zariadenie s nainštalovaným hardwarovým príslušenstvom a prípadným programovým vybavením. Software je všetko programové vybavenie dodané dodávateľom odberateľovi. Odberateľ je zodpovedný za správne riadenie a využívanie systému, vrátane aplikovania vhodných audítorských kontrol, pracovných metód, opatrení bezpečnosti údajov a záložných postupov softwaru a za zabezpečenie zariadenia.

1.19 Odberateľ je povinný ubezpečiť sa, že osoby oprávnené používať systém sú adekvátne vyškolené.

1.20 Odberateľ sa zaväzuje poskytnúť bezplatne všetky prístupné informácie, ktoré bude poskytovateľ potrebovať k poskytnutiu podpornej služby, vrátane evidencie chýb v software, ktoré boli nahlásené poskytovateľovi.

1.21 Odberateľ sa zaväzuje písomne oznámiť poskytovateľovi zámer presťahovať systémy vopred a konzultovať umiestnenie a podmienky potrebné na správne fungovanie systému v nových priestoroch.

1.22 V prípade dodania programového vybavenia k hore uvedenému systému, bude podpora a údržba príslušného softwarového vybavenia riešená samostatne, príslušnou SLA zmluvou alebo licenčnými podmienkami poskytovateľa.

1.23 Služby a dodávky, ktoré nie sú predmetom tejto zmluvy alebo sú nad rámec zmluvy, je odberateľ povinný objednať samostatne a uhradiť ich cenu podľa platného cenníka poskytovateľa. Aktuálny cenník je odberateľovi k dispozícii k nahliadnutiu. Odberateľ je povinný sa informovať o aktuálnych cenách servisu pred vykonaním každej takejto služby, inak sa predpokladá, že je s aktuálnym cenníkom oboznámený.

1.24 Zmluvné strany sa zaväzujú udržiavať v tajnosti informácie týkajúce sa predmetu zmluvy a podmienok ich zmluvného vzťahu, ako aj všetky ďalšie dôverné informácie, písomné i ústne, ktoré si zmluvné strany poskytli počas trvania tejto zmluvy.

2) Vznik, ukončenie a doba platnosti zmluvy

2.1 Zmluva je platná odo dňa podpisu poslednou z obidvoch strán a trvá po dobu stanovenú v zmluve. Neoddeliteľnou súčasťou Zmluvy sú tieto VPZ a ďalšie v Zmluve uvedené prílohy,

napr. popis služby a pod.

2.2 Zmluva môže byť ukončená aj dohodou zmluvných strán.

2.3 Zmluva môže byť ukončená aj výpoveďou niektorej zo zmluvných strán s výpovednou lehotou 2 mesiace, počítanou od prvého dňa mesiaca nasledujúceho po doručení výpovede druhej zmluvnej strane na poslednú známu adresu. Podanie výpovede je možné až po uplynutí minimálne 12 mesiacov trvania zmluvy (doba viazanosti).

2.4 Odberateľ sa zaväzuje, že po dohodnutú dobu viazanosti: a) a) zotrvá v zmluvnom vzťahu s poskytovateľom podľa Zmluvy, ku ktorej sa viažu tieto VPZ a po celú túto dobu bude bez prerušenia využívať služby v súlade s jeho záväzkami a zároveň neuskutoční žiaden taký úkon, ktorý by smeroval k ukončeniu alebo účelom ktorého by malo byť ukončenie platnosti Zmluvy pred uplynutím doby viazanosti b) b) sa nedopustí takého konania, alebo nedá svojím konaním žiaden taký podnet a ani neumožní také konanie, na základe ktorého by poskytovateľovi vzniklo právo odstúpiť od Zmluvy, alebo právo vypovedať Zmluvu z dôvodov nesplnenia alebo porušenia povinností zo strany odberateľa, ku ktorým sa zaviazal v Zmluve vzťahujúcej sa k týmto VPZ, alebo na základe ktorých by mu poskytovateľ bol oprávnený v dobe viazanosti dočasne obmedziť alebo prerušiť poskytovanie služieb (najmä neuhrádzanie faktúr riadne a včas). c) c) bude bez prerušenia využívať služby poskytovateľa podľa Zmluvy vzťahujúcej sa k týmto VPZ a plniť svoje povinnosti z toho vyplývajúce.

2.5 Poskytovateľ môže odstúpiť od zmluvy v prípade podstatného alebo opakovaného porušenia zmluvných podmienok odberateľom (predovšetkým v prípade porušenia povinností odberateľa platiť úhrady faktúry za služby riadne a včas, ak k takému omeškaniu dôjde aspoň 2-krát a doba omeškania s úhradou akýchkoľvek faktúr presiahne v súhrne 30 kalendárnych dní). Záväzok odberateľa uhradiť škody, sankcie a vzniknuté náklady týmto nie je dotknutý.

2.6 Odberateľ je oprávnený od zmluvy odstúpiť s okamžitou platnosťou v prípade, že sa poskytovateľ dopustí podstatného porušenia zmluvných povinností a tieto porušenia nie sú odstránené ani 30 dní odo dňa doručenia písomného upozornenia.

3) Cena a platobné podmienky

3.1 Pravidelné platby a poplatky bude poskytovateľ odberateľovi fakturovať raz za mesiac. Poskytovateľove faktúry je odberateľ povinný zaplatiť v lehote splatnosti.

3.2 Odberateľ je povinný poskytovateľovi bezodkladne oznámiť každú skutočnosť, ktorá by mohla ohroziť jeho schopnosť plniť záväzky z tejto zmluvy (konkurz, vyrovnanie, likvidácia a podobne).

3.3 Obdobím vyúčtovania sa rozumie kalendárny štvrťrok, pokiaľ nie je v zmluve dohodnuté inak. Ku koncu tohto obdobia má poskytovateľ právo vyúčtovať odberateľovi sumu, zodpovedajúcu rozdielu medzi skutočne vyhotoveným počtom výtlačkov/kópií a zmluvným objemom výstupov za zúčtovacie obdobie samostatným daňovým dokladom. Podkladom pre stanovenie rozdielu je odpočet stavu počítadiel na zariadení ku koncu zúčtovacieho obdobia. Nespotrebovaný počet strán v jednom vyúčtovacom období sa neprenáša do iného vyúčtovacieho obdobia. Odberateľ je povinný nahlásiť poskytovateľovi stanovenou formou stavy počítadiel na zariadení v termínoch stanovených v zmluve. Pre prípad ukončenia zmluvy môže byť tento poplatok vyúčtovaný spoločne s poplatkom za posledné vykonávacie obdobie (čiastkové plnenie).

4) Niektoré ďalšie dojednania VPZ

4.1 Ak odberateľ mešká s úhradou platieb, má poskytovateľ právo zastaviť poskytovanie služieb a dodávok, pričom také konanie sa nepovažuje za porušenie podmienok zmluvy.

5) Spoločné a záverečné ustanovenia

5.1 Všetky zmeny a doplnky zmluvy musia byť v písomnej forme podpísané zúčastnenými stranami.

5.2 Prípadná neplatnosť niektorého ustanovenia tejto zmluvy nemá za následok neplatnosť celej zmluvy.

5.3 Účastníci nie sú oprávnení postúpiť práva a povinnosti vyplývajúce z tejto zmluvy na iného bez písomného súhlasu druhej zmluvnej strany. Na niektoré alebo všetky podporné služby môže poskytovateľ uzatvoriť vedľajšie zmluvy.

5.4 Táto zmluva a právne vzťahy ňou založené sa riadia právnym poriadkom Slovenskej republiky.

V ..................., dňa ...................... V Banskej Bystrici, dňa ......................

Poskytovateľ/Prenajímateľ: Odberateľ/Nájomca:

Za ................................................... Za Banskobystrický samosprávny kraj

..................................................... .......................................................

 Ing. Ján Lunter,

 predseda Banskobystrického samosprávneho kraja